Ništa od bronce zlatnog sjaja: Španjolcima drama u Herningu

Hrvatska rukometna reprezentacija izgubila je od Španjolske u utakmici za treće mjesto. Španjolci su bili bolji 29-28. Domagoj Duvnjak bio je najbolji s 8 golova...

<p>Meč za broncu bit će klasična utakmica ‘glave’. Tko se prije oporavi od poraza u polufinalu, lakše će dobiti, <b>rekao nam je Mirza Džomba uoči utakmice za brončanu medalju protiv Španjolske na Euru. </b></p><p><b>Polufinalni poraz od Danske ostavio je traga na našim rukometašima</b> i Španjolska je slavila 29-28. "Kauboji" su ostali bez četvrte uzastopne bronce na velikim natjecanjima. Španjolci su uzvratili Hrvatskoj za poraz iz Srbije gdje smo im uzeli broncu. Potpuno zaslužena pobjeda Španjolske.</p><p>- Izborniče, zaslužili smo zlato. Idemo sad po broncu, to će biti naše zlato - <b>rekli su igrači utučenog Slavku Goluži nakon poraza od Danske.</b></p><p><a href="https://www.24sata.hr/rukomet/domagoj-duvnjak-proglasen-najboljim-igracem-svijeta-2013-350883" rel="" title="">Jedina lijepa vijest je proglašenje najboljeg igrača svijeta. Odmah nakon utakmice saznali smo da je Domagoj Duvnjak najbolji rukometaš svijeta u 2013. godini.</a></p><p>Nije išlo. Španjolska je jednostavno bila bolja momčad i zasluženo je osvojila broncu.</p><p><b>Slavko Goluža ponovno je počeo utakmicu s Mirkom Alilovićem. </b>Nije to funkcioniralo i na gol je stao Venio Losert. No Hrvatska je previše griješila, obrana je puštala na sve strane i Španjolci odlaze na odmor s tri gola prednosti (16-13).</p><p><b>U drugom dijelu Losert je počeo braniti</b>, Hrvatska je bila tu negdje, na gol, dva zaostatka. "Lovili" smo Španjolce, imali smo i nekoliko šansi za izjednačenje, ali svaki put kad bismo došli u priliku za izjednačenje, napravili bismo glupost u napadu. </p><p><b>Domagoj Duvnjak zabio je osam golova i bio je najbolji strijelac Hrvatske.</b> Denis Buntić mu se priključio s pet golova, ali ostali igrači su podbacili. Bez obrane i s toliko pogrešaka u napadu teško se može dobiti reprezentacija kao što je Španjolska.</p><p>Slavko Goluža nakon poraza od Španjolske rekao je kako je četvrto mjesto veliki rezultat. <a href="https://www.24sata.hr/diskusija/slazete-li-se-s-goluzom-je-li-4-mjesto-veliki-rezultat-164" rel="" title="">U našoj diskusiji na 24sata pitali smo vas slažete li se s njim?</a></p><h3>Euro u Danskoj, utakmica za 3. mjesto:</h3>